স্থানীয়দের অভিযোগ, চলতি বুরো মৌসুমে এলাকার সাবেক মেম্বার আলতাফুর রহমানের নেতৃত্বে গ্রামের কাদির মিয়া ও রিপন মিয়া গ্রামবাসীকে প্রতি কেয়ার জমিতে ৮০০ টাকা হারে সেচের পানি ব্যবস্থা করে দেবার কথা বলে হাজার হাজার টাকা হাতিয়ে নেয় তারা। টাকা দিয়েও পানি না পেয়ে কৃষকরা একদিকে যেমন দুশ্চিন্তায় ভূগছেন অন্যদিকে ক্ষোভে ফোঁসে উঠেছেন তারা। আশিদ্রোন ইউনিয়নের ১নং ওয়ার্ডের খোসবাশ এলাকায় গিয়ে দেখা যায়, পনির অভাবে বুরো ধানের ক্ষেতে বিরাট বিরাট ফাটল দেখা দিয়েছে। অনেক স্থানে গাছ মরে গিয়ে নষ্ট হয়ে গেছে। কৃষকরা পানির জন্য আন্দোলনে প্রতিবাদী হয়ে জড়ো হয়েছেন। সকলের চোখে-মুখে যেনো হতাশার ছাপ। ফসল বাঁচাতে কেবল “পানি চাই-পানি চাই” বলে আহাকার চিৎকার করছেন কৃষকরা।